In nomine sanctæ  indiuiduæ Trinitatis. Nouerit præsentium, posterorumq. solertia, quod ego Rainaldus Dei gratia humilis  indignus Remorum Archiepiscopus diu multumque laborās, qualiter Altare de Turre super Materna, quod manu laicali indebita vsurpatione diu fuerat occupatum; adeo vt quidam potentes de Plagajotri partes oblationum, decimæ, redituumque ad idem Altare prouenientiū municipibus suis manciparent, illique, quod dedecorosius est, vxoribus suis  filiabus in matrimoniū contraderent: tandem auxiliante Spiritu sancto, qui spirat vbi vult, me tali conditione ab eisdem inuasorib. retraxisse. Cum enim sæpissime iā dictos Dominos de Plagajotri admonerem,  modis omnibus illis persuaderem, quod a possessione Sāctuarij Dei, quod diu iniuste possidebant, secederent; ne Crucifixi patrimonium iniuste  violenter vsurpando, æternam incurrerēt damnationem: demum nostra crebra admonitione  persuasione permoti, nostro que adquiescentes consilio, supradictum Altare eo tenore resignauerunt: videlicet, vt illud sanctæ Cluniacensi Ecclesiæ, quæ est quasi quoddam magnum totius orbis luminare, liberaliter impertirer, cum oblationibus  decimis, cæterisque ad se pertinentibus, atque iam dicti Cœnobij venerabilibus fratribus personaliter tenendum concederem. Quorū iustæ  religiosæ petitioni prompto  deuoto annuens animo, vt omnium bonorum, quæ in tanta fuerint Cōgregatione, particeps esse mererer, memoratum Altare ipsis iure perpetuo personaliter possidendum contradidi cū omnibus ad ipsum pertinentibus: hac solum interposita pactione, iam dictis Dominis de Plagajotri id humiliter postulantibus, quatinus Presbyter loci illius, qui per eos tunc personatum, parrochiamque tenebat, quoad viuet, nisi forte propriis exigentibus culpis, ea amittere contingeret, libere  quiete possideat. Eo autem viam vniuersæ carnis ingresso, siue pro qualibet rationabili causa, a supradictis remoto, Ecclesia Cluniacensis, quod suum est, videlicet Altare  personatum cum suis pertinentiis iure perpetuo possidendum reciperet, liberam deinceps habens facultatem substituendi in eadem Ecclesia, dum tamen idoneus sit, quem voluerit Sacerdotem. Qui nobis vel successoribus nostris per successionem temporis, vt moris est, præsentatus, postquam animarum curam susceperit, fidelitatem eis faciet,  debitam reuerentiam exhibebit, saluo iure suo in iis quæ ad feodū Presbyterij pertinere noscuntur. Et vt hæc rata  inconuulsa permaneant, sigilli nostri auctoritate corroborare curauimus. Signum venerabilis Archiepiscopi Rainaldi. S. Ioyranni Abbatis sancti Nicolai. S. Vrsi Abbatis sancti Dionysij. S. Hugonis Archidiaconi. S. Leonis Cantoris. S. Albrici Magisti. S. Ioannis de Pi. S. Ioannis de Germania. S. Liberti Decani. S. Odonis Decani ciuitatis. Actū Remis anno Incarnati Verbi MCXXV. Indict. III. regnante Ludouico Rege Francorum, anno XVIII. Archiepiscopatus autem domni Rainaldi anno I. Fulcradus Cancellarius scripsit  subscripsit.